**Parodontológia és Orális medicina**

**rezidens részvizsga követelményrendszer**

A két vizsgára a Szak- és Továbbképzési Titkárság szabályrendszere alapján lehet jelentkezni.

A két tárgyat nem lehet külön teljesíteni.

Mindkét vizsgánál 3-3 esetbemutatás szükséges. A bevezető dián szerepelni kell az eset megnevezésének (pl. chronicus parodontitis ellátása), a vizsgázó nevének, tutorának, illetve mentorának. A bemutatott esetekről másolatot készítünk. Ha egy vizsgázó egy nem általa kezelt már korábban bemutatott esetet prezentál, úgy a vizsga elégtelen osztályzatot kap.

**Orális medicina:**

A három eset bemutatásának minimális követelménye: a páciens általános- és fogászati anamnézise, kiindulási fotók az elváltozásról, diagnózis, terápia, gyógyulást követő állapotot rögzítő fotó.

Ezen eseteknél a vizsgáztatók a gyakorlati teendőkön kívül a betegségek elméleti hátterének alapos ismeretét is elvárják.

**Parodontológia:**

A három eset közül legalább az egyiknek a rögzítőapparátus betegségét bemutató prezentációnak kell lennie (pl. chronicus parodontitis)

* Gingivát érintő betegségek bemutatásának minimális követelménye: a páciens általános- és fogászati anamnézise, kiindulási fotók, BPE index, panoráma röntgenfelvétel (szükség esetén), diagnózis, kiindulási PI és GI, terápia, terápiát követő PI és GI, plakkfestést bemutató fotó, gyógyulást követő állapotot rögzítő fotó.
* Rögzítőapparátus betegségeit bemutató prezentáció minimális követelménye: a páciens általános- és fogászati anamnézise, kiindulási fotók, BPE index, panoráma röntgenfelvétel , radiológiai parodontális státusz, diagnózis, kiindulási PI és GI, szupra- és szubgingivális depurálást követő parodontális státusz (ajánljuk a Bern-i egyetem által kifejlesztett online formátumot: <http://www.periodontalchart-online.com/hu/>) és a plakkfestést bemutató fotó, további szükséges beavatkozások, konzervatív terápiát követő PI és GI, konzervatív terápiát követő állapotot rögzítő fotó. Amennyiben a páciensnek sebészi terápiára lenne szükséges, úgy a vizsgáztatók a műtétek elméleti hátterének alapos ismeretét elvárják.